1. 3. 86 De Europæiske Fællesskabers Tidende Nr. L 55/41 KOMMISSIONENS FORORDNING (EØF) Nr. 543/86 af 28. februar 1986 om måling af sukkerindholdet i produkter, der er forarbejdet på basis af frugt og grønsager KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grønsager ()), særlig artikel 10, stk. 10, og ud fra følgende betragtninger : I artikel 10, stk. 7, i forordning (EØF) nr. 426/86 bestemmes det, at indholdet af tilsat sukker i de produk- ter, der er anført i forordningens bilag III, er lig med det måleresultat, som opnås ved hjælp af et refraktometer, multipliceret med en koefficient og nedsat med et speci- fikt tal; med henblik på en ensartet bestemmelse af sukkerind- holdet bør metoderne for refraktometrets anvendelse fast- lægges nærmere ; de i denne forordning fastsatte metoder erstatter de meto- der, der er fastsat i bilag III til Rådets forordning (EØF) nr. 516/77 (?), der ophæves ved forordning (EØF) nr. 426/86 ; de i denne forordning fastsatte foranstaltninger er i over- emsstemmelse med udtalelse fra Forvaltningskomiteen for produkter forarbejdet på basis af Frugt og Grønsager — UDSTEDT FØLGENDE FORORDNING : Artikel 1 Ved bestemmelse af sukkerindholdet i de i bilag III til forordning (EØF) nr. 426/86 anførte produkter anvendes den i bilaget til nærværende forordning anførte refrakto- metermetode. Artikel 2 Henvisninger til bilag III i forordning (EØF) nr. 516/77 skal betragtes som henvisninger til bilaget til nærværende forordning. Artikel 3 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart. i hver medlemsstat. Udfærdiget i Bruxelles, den 28. februar 1986. () EFT nr. L 49 af 27. 2. 1986, s. 1. () EFT nr. L 73 af 21. 3. 1977, s. 1. På Kommissionens vegne Frans ANDRIESSEN Næstformand